Norske myndigheter viser til EU/EØS-avtalen, som i henhold til rettspraksis fra EU-domstolen og EFTA-domstolen, gir medlemslandene muligheten til å fastsette sine egne reguleringer innen pengespill. Myndighetene mener den norske pengespilloven og hvordan den praktiseres er i tråd med EØS-retten. Tilsvarende situasjoner har eksistert i andre land, slik som eksempelvis Sverige. Der ble pengespillmonopolet opphevet, og myndighetene innførte en lisensløsning hvor aktører som ønsket å tilby pengespill i Sverige må godkjennes av myndighetene. Dette hadde vært en mulig løsning for oppmykning av monopolet i Norge, men foreløpig er det ingen signaler om dette. Det må sannsynligvis til et politisk flertall for å myke opp spillemonopolet.